title: 2012/604/EU: Euroopan parlamentin päätös, 10. toukokuuta 2012 , vastuuvapauden myöntämisestä ARTEMIS-yhteisyrityksen talousarvion toteuttamisesta varainhoitovuonna 2010#Euroopan parlamentin päätöslauselma, 10. toukokuuta 2012 , joka sisältää huomautukset, jotka ovat erottamaton osa päätöstä vastuuvapauden myöntämisestä ARTEMIS-yhteisyrityksen talousarvion toteuttamisesta varainhoitovuonna 2010

text:
               17.10.2012

               FI

               Euroopan unionin virallinen lehti

               L 286/306

         EUROOPAN PARLAMENTIN PÄÄTÖS,
   10. toukokuuta 2012,
   vastuuvapauden myöntämisestä ARTEMIS-yhteisyrityksen talousarvion toteuttamisesta varainhoitovuonna 2010
   (2012/604/EU)
   EUROOPAN PARLAMENTTI, joka

               —

               ottaa huomioon ARTEMIS-yhteisyrityksen lopullisen tilinpäätöksen varainhoitovuodelta 2010,

               —

               ottaa huomioon tilintarkastustuomioistuimen kertomuksen ARTEMIS-yhteisyrityksen tilinpäätöksestä varainhoitovuodelta 2010 sekä yhteisyrityksen vastaukset (1),

               —

               ottaa huomioon neuvoston 21. helmikuuta 2012 antaman suosituksen (06086/2012 – C7-0050/2012),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon ARTEMIS-yhteisyrityksen perustamisesta sulautettuja tietotekniikkajärjestelmiä koskevan yhteisen teknologia-aloitteen toteuttamiseksi 20 päivänä joulukuuta 2007 annetun neuvoston asetuksen (EY) N:o 74/2008 (3) ja erityisesti sen 11 artiklan 4 kohdan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19 päivänä marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön (A7-0109/2012),

               1.

               myöntää ARTEMIS-yhteisyrityksen toimitusjohtajalle vastuuvapauden yhteisyrityksen talousarvion toteuttamisesta varainhoitovuonna 2010;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman ARTEMIS-yhteisyrityksen toimitusjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 368, 16.12.2011, s. 1.

      (2)  EYVL L 248, 16.9.2002, s. 1.

      (3)  EUVL L 30, 4.2.2008, s. 52.

      (4)  EYVL L 357, 31.12.2002, s. 72.

      EUROOPAN PARLAMENTIN PÄÄTÖSLAUSELMA,
      10. toukokuuta 2012,
      joka sisältää huomautukset, jotka ovat erottamaton osa päätöstä vastuuvapauden myöntämisestä ARTEMIS-yhteisyrityksen talousarvion toteuttamisesta varainhoitovuonna 2010
      EUROOPAN PARLAMENTTI, joka

                  —

                  ottaa huomioon ARTEMIS-yhteisyrityksen lopullisen tilinpäätöksen varainhoitovuodelta 2010,

                  —

                  ottaa huomioon tilintarkastustuomioistuimen kertomuksen ARTEMIS-yhteisyrityksen tilinpäätöksestä varainhoitovuodelta 2010 sekä yhteisyrityksen vastaukset (1),

                  —

                  ottaa huomioon neuvoston 21. helmikuuta 2012 antaman suosituksen (06086/2012 – C7-0050/2012),

                  —

                  ottaa huomioon Euroopan unionin toiminnasta tehdyn sopimuksen 319 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

                  —

                  ottaa huomioon ARTEMIS-yhteisyrityksen perustamisesta sulautettuja tietotekniikkajärjestelmiä koskevan yhteisen teknologia-aloitteen toteuttamiseksi 20 päivänä joulukuuta 2007 annetun neuvoston asetuksen (EY) N:o 74/2008 (3) ja erityisesti sen 11 artiklan 4 kohdan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19 päivänä marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,

                  —

                  ottaa huomioon työjärjestyksen 77 artiklan ja liitteen VI,

                  —

                  ottaa huomioon talousarvion valvontavaliokunnan mietinnön (A7-0109/2012),

                  A.

                  ottaa huomioon, että ARTEMIS-yhteisyritys perustettiin joulukuussa 2007 kymmeneksi vuodeksi määrittelemään ja toteuttamaan tutkimusohjelma sulautettujen tietotekniikkajärjestelmien avainteknologioiden kehittämiseksi eri sovellusaloilla, jotta voidaan lujittaa Euroopan kilpailukykyä ja kestävää kehitystä sekä mahdollistaa uusien markkinoiden ja yhteiskunnallisten sovellusten syntyminen;

                  B.

                  ottaa huomioon, että yhteisyritys aloitti itsenäisen toimintansa lokakuussa 2009;

                  C.

                  ottaa huomioon, että tilintarkastustuomioistuin on saanut kohtuullisen varmuuden siitä, että varainhoitovuoden 2010 tilit ovat luotettavat ja tilien perustana olevat toimet ovat lailliset ja asianmukaiset;

                  D.

                  ottaa huomioon, että unioni osarahoittaa yhteisyritystä kymmenen vuoden pituisen jakson ajan enintään 420 000 000 eurolla tutkimuksen seitsemännen puiteohjelman talousarviosta;

                  E.

                  ottaa huomioon, että varainhoitovuonna 2010 yhteisyrityksen talousarvio oli 38 500 000 euroa;

         Talousarvio- ja varainhallinto

                  1.

                  panee huolestuneena merkille, että yhteisyrityksen varainhoitovuoden 2010 talousarviota ei ollut vahvistettu edeltävän vuoden loppuun mennessä; panee merkille yhteisyrityksen vastauksen, että vuoden 2010 talousarvio vahvistettiin tammikuussa 2011, koska talousarvion toimintaa koskeva osio perustuu jäsenvaltioiden sitoumuksiin, ja suurimmalle osalle niistä sitoumus on mahdollista vasta kansallisten talousarvioiden hyväksymisen jälkeen; kehottaa yhteisyritystä ja jäsenvaltioita sopimaan sitoumustensa ilmoittamisen aikataulusta ja käytännön järjestelyistä, jotta yhteisyrityksen talousarvio saadaan vahvistettua ajoissa, ja pitämään vastuuvapauden myöntävän viranomaisen ajan tasalla näistä kysymyksistä;

                  2.

                  panee huolestuneena merkille, että yhteisyrityksen vuoden 2010 talousarvion rakenne ja esitystapa eivät olleet yhteisyrityksen varainhoitoa koskevien säännösten mukaisia; on saanut yhteisyritykseltä saatujen tietojen perusteella sen käsityksen, että talousarvion rakennetta ja esitystapaa on mukautettu vuoden 2011 talousarviossa; kehottaa tilintarkastustuomioistuinta vakuuttamaan vastuuvapauden myöntävälle viranomaiselle, että yhteisyrityksen talousarvion rakenne ja esitystapa ovat nyt täysin yhteisyrityksen varainhoitoa koskevien säännösten mukaisia;

                  3.

                  panee yhteisyrityksen vuoden 2010 vuotuisesta toimintakertomuksesta merkille, että yhteisyrityksen täytäntöönpanemien maksusitoumusten määrä toimintamenoissa oli 36 000 000 euroa; panee merkille, että hallintomenojen osalta yhteisyritys ja komissio olivat sopineet seuraavasta jaosta:

                              —

                              yhteisyritys ja Artemisia: 1 000 000 euroa

                              —

                              komissio: 1 500 000 euroa;

                        toteaa kuitenkin, että yhteisyritys käytti hallintomenoihin 1 900 000 euroa ja että siksi komission osuus jäi 935 315,91 euroon;

                  4.

                  panee merkille, että yhteisyrityksen lopulliseen talousarvioon sisältyi maksumäärärahoja 27 000 000 euron arvosta; panee lopullisesta tilinpäätöksestä merkille, että määrärahoista sidottiin 99,9 prosenttia mutta käyttöaste oli vain 37,78 prosenttia;

                  5.

                  on huolestunut talousarvion alhaisesta toteutusasteesta ja ylipäätään yhteisyrityksen toiminnasta; korostaa, että pankkitileillä oli talletuksia vuoden 2010 lopussa yhteensä 16 600 000 euroa eli 60 prosenttia käytettävissä olleista maksumäärärahoista;

         Sisäisen valvonnan järjestelmät

                  6.

                  kehottaa yhteisyritystä käyttämään täysimääräisesti sisäisen valvonnan järjestelmiään ja varainhoidon tietojärjestelmiään erityisesti menoilmoitusten operatiivisen tarkastuksen, kansallisten viranomaisten antamiin lausuntoihin perustuvan varmuuden ja jälkitarkastusstrategian osalta;

                  7.

                  pitää huolestuttavana, että ennakkotarkastuksissa luotetaan täysin kansallisten viranomaisten antamiin lausuntoihin ja että yhteisyritys ei varmista muilla tarkistuksilla edunsaajien ilmoittamien menojen laillisuutta ja asianmukaisuutta; kehottaa yhteisyritystä perustamaan ennakkotarkastusjärjestelmän, jotta voidaan välttää virheet ja/tai petokset ilmoitetuissa menoissa;

                  8.

                  toteaa, että hankkeisiin liittyvien menoilmoitusten jälkitarkastus on annettu kokonaan jäsenvaltioiden tehtäväksi; katsoo, että sen vuoksi yhteisyrityksen on vaikea huolehtia osakkaidensa taloudellisten etujen asianmukaisesta suojasta ja tilien perustana olevien toimien laillisuudesta ja asianmukaisuudesta; kehottaa yhteisyritystä tarkastelemaan uudelleen menoilmoitusten jälkitarkastusstrategiaansa ja ilmoittamaan vastuuvapauden myöntävälle viranomaiselle, mitä toimia on toteutettu sen varmistamiseksi, että noudatetaan yhteisyrityksen perustamisasetuksen (EY) N:o 74/2008 12 artiklaa;

                  9.

                  panee merkille, että tilintarkastustuomioistuimen mukaan yhteisyrityksen tietotekniikkahallinto ja -käytännöt ovat sen kokoon ja tehtäviin nähden riittäviä; korostaa kuitenkin, että tietoteknisen strategian suunnittelussa ja seurannassa, tietoturvasäännöissä, tietoteknisten riskien hallinnassa ja toiminnan jatkuvuussuunnitelmassa sekä palautumissuunnitelmassa ollaan jäljessä tavoitteista; kehottaa yhteisyritystä korjaamaan tilanteen ja toimittamaan vastuuvapauden myöntävälle viranomaiselle ajantasaistetun kertomuksen asiasta;

                  10.

                  toteaa, että yhteisyrityksen tilinpitäjä validoi talous- ja kirjanpitojärjestelmät (ABAC ja SAP); panee kuitenkin merkille, ettei ole validoitu järjestelmien perustana olevia toimintaprosesseja eikä varsinkaan prosessia, jonka avulla saadaan varainhoitoa koskevia tietoja kansallisten viranomaisten toimittamien menoilmoitusten hyväksymisestä ja maksujen suorittamisesta niiden perusteella; pyytää yhteisyritystä tiedottamaan vastuuvapauden myöntävälle viranomaiselle, missä vaiheessa järjestelmien perustana olevien toimintaprosessien validointi on;

         Sisäinen tarkastus

                  11.

                  panee merkille, että yhteisyrityksen varainhoitoa koskevia säännöksiä ei ole vielä tarkistettu siten, että niihin sisältyisi maininta koko yleistä talousarviota koskevista komission sisäisen tarkastajan toimivaltuuksista;

                  12.

                  toteaa kuitenkin, että komissio ja yhteisyritys ovat ryhtyneet toimiin varmistaakseen, että komission sisäisen tarkastuksen ja yhteisyrityksen sisäisen tarkastuksen toiminnon toiminta-alat määritetään selkeästi;

         Ehdotuspyyntöjä ja hankkeita koskevat neuvottelut

                  13.

                  panee vuotuisesta toimintakertomuksesta merkille, että yhteisyrityksen ehdotuspyyntö vuodeksi 2010 julkaistiin 26. helmikuuta 2010 ja että sen hankeluonnosvaiheessa jätettiin 73 tutkimushanke-ehdotusta, joista 72 täytti kelpoisuuskriteerit; toteaa, että 11 valituista ehdotuksista on arvoltaan 45 000 000–3 400 000 euroa ja 4 hanketta suuruusluokassa 15 000 000 euroa tai sitä enemmän, mikä vastaa 66:ta prosenttia investoinnin kokonaissummasta; panee kuitenkin merkille, että niistä alun perin 11 hankkeesta, joille toimitusjohtajalla oli neuvotteluvaltuutus, yksi hylättiin lopullisesti, joten jäljelle jäi yhteensä 10 hanketta, joista neuvoteltiin menestyksekkäästi;

                  14.

                  panee merkille vuonna 2010 ehdotuspyynnössä käyttöön otetun Maturity Index -käsitteen; ymmärtää, että analysoinnin avuksi tarkoitettua välinettä käytettiin hankeluonnosvaiheessa, kun haluttiin arvioida hankeluonnosten subjektiivista laatua ja selvittää ARTEMIS-yhteisön kanta työohjelmaan;

                  15.

                  panee vuotuisesta toimintakertomuksesta merkille, että tutkimus- ja kehityshankkeiden neuvotteluissa ja käynnistämisessä oli yhteisyrityksen sopimusneuvottelu- ja tuotantoympäristöstä johtuvia viiveitä, koska seitsemännen puiteohjelman tietotekniikasta vastaavat komission yksiköt olivat tehneet muutoksia järjestelmään; panee merkille yhteisyrityksen ilmoituksen, että teknisiä viiveitä oltiin korjaamassa ja että tuotantoympäristön odotettiin olevan täysin toimintakunnossa tammikuun 2011 puoleenväliin mennessä; toteaa kuitenkin, että yhteisyrityksen sopimusneuvottelujen lisäviiveiden välttämiseksi oli käytössä manuaalinen sovellus, jonka ansiosta kaikki neuvottelut saataisiin päätökseen vuoden 2011 ensimmäisellä neljänneksellä (edellyttäen että kansalliset sopimukset on allekirjoitettu), mikäli tietotekniikkajärjestelmät eivät olisi vielä valmiit;

                  16.

                  toteaa vuotuisen toimintakertomuksen perusteella, että vuoden 2010 lopussa oli allekirjoitettu yhteisyrityksen avustussopimuksia vuoden 2009 ehdotuspyynnön 13:a hanketta varten ja että kaikki hankkeet käynnistettiin;

                  17.

                  pitää myönteisenä, että yhteisyritys valvoi ja tarkisti kaikki vuoden 2008 ehdotuspyynnön hankkeet; panee kuitenkin merkille, että hankearviointien tuloksissa ei aina esitetty riittävän yksityiskohtaista tietoa, jotta olisi voitu arvioida hankkeiden tehokkuutta; toteaa, että CHARTER-, eDIANA-, SYSMODEL-, iLAND-, INDEXYS-, CHESS- ja CESAR-hankkeiden tulokset arvioitiin vain ”positiivisiksi”; kehottaa yhteisyritystä kehittämään tarkempia tulosindikaattoreita hankkeidensa tulevaa valvontaa ja tarkistamista varten;

         Toiminta

                  18.

                  panee merkille vuotuisesta toimintakertomuksesta, että 16. joulukuuta 2010 hyväksyttiin komission kertomus yhteisten teknologia-aloitteiden ARTEMIS ja ENIAC ensimmäisestä väliarvioinnista;

                  19.

                  korostaa, että väliarvioinnissa annettiin yhteisyritykselle seuraavat kolme suositusta:

                              —

                              ”vapaamatkustusongelman” ratkaisemiseksi yhteisyrityksen olisi luotava järjestelmä, jossa muut kuin osakkaina olevat edunsaajat maksavat osuuden unionin rahoitusosuudesta maksuna yhteisyrityksen kustannuksista

                              —

                              arviointi- ja valintamenettelyjä olisi muutettava niin, että tuettavien hankkeiden rahoitus on paremmin sopusoinnussa ohjelman strategisten tavoitteiden kanssa

                              —

                              jäsenvaltioiden ja toimialajärjestöjen olisi luotava yhteistyössä menettelyjä, joilla mahdollisille ehdotusten esittäjille voidaan antaa jo varhaisessa vaiheessa rakentavaa palautetta heidän mahdollisuuksistaan saada tukea;

                        pyytää yhteisyritystä tiedottamaan vastuuvapauden myöntävälle viranomaiselle toimista, joita on toteutettu ensimmäisen väliarvioinnin tulosten perusteella;

                  20.

                  panee merkille komission ehdotuksen tutkimuksen ja innovoinnin puiteohjelman ”Horisontti 2020” (2014–2020) täytäntöönpanoa koskevasta erityisohjelmasta, jossa komissio esittää mahdollisuutta yhdistää ARTEMIS- ja ENIAC-yhteisyritykset yhdeksi aloitteeksi ja perustaa uusia yhteisyrityksiä Horisontti 2020 -ohjelman ”Yhteiskunnalliset haasteet” -osan täytäntöönpanoa varten; kehottaa komissiota tiedottamaan vastuuvapauden myöntävälle viranomaiselle säännöllisesti tästä asiasta;

         Isäntävaltion kanssa ei ole tehty sopimusta

                  21.

                  toistaa, että yhteisyrityksen olisi tehtävä Belgian kanssa pikaisesti sopimus toimistotiloista, erioikeuksista ja vapauksista sekä muusta Belgian isäntävaltiona sille antamasta tuesta perustamisasetuksen (EY) N:o 74/2008 mukaisesti;

         Yleisiä huomioita yhteisyrityksistä

                  22.

                  korostaa, että komissio on tähän mennessä perustanut seitsemän yhteisyritystä Euroopan unionin toiminnasta tehdyn sopimuksen 187 artiklan nojalla; panee merkille, että kuusi yhteisyritystä (IMI, ARTEMIS, ENIAC, Clean Sky, FCH ja ITER-F4E) toimivat tutkimusalalla komission tutkimuksen ja innovoinnin pääosaston ja tietoyhteiskunnan ja viestinten pääosaston alaisuudessa ja että yhdelle yhteisyritykselle on annettu tehtäväksi kehittää uusi ilmaliikenteen hallintajärjestelmä (SESAR) eli se toimii liikennealalla ja sen toimintaa valvoo liikenteen ja liikkumisen pääosasto;

                  23.

                  panee merkille, että yhteisyritysten varojen ohjeelliseksi kokonaismääräksi määritettiin koko toimintakaudelle 21 793 000 000 euroa;

                  24.

                  panee merkille, että unionin kokonaisosuudeksi yhteisyrityksistä määritettiin koko toimintakaudelle 11 489 000 000 euroa;

                  25.

                  panee merkille, että varainhoitovuonna 2010 Euroopan unionin osuus yhteisyritysten talousarviosta oli 505 000 000 euroa;

                  26.

                  kehottaa komissiota välittämään vastuuvapauden myöntävälle viranomaiselle vuosittain konsolidoidut tiedot kokonaisrahoituksesta, jonka kukin yhteisyritys saa vuosittain unionin yleisestä talousarviosta, jotta varmistetaan avoimuus ja selvyys unionin varojen käytöstä ja palautetaan eurooppalaisten veronmaksajien luottamus;

                  27.

                  panee tyytyväisenä merkille ARTEMIS-yhteisyrityksen aloitteen sisällyttää vuotuiseen toimintakertomukseensa tietoja meneillään olevien hankkeiden valvonnasta ja tarkastelusta; katsoo, että myös muiden yhteisyritysten olisi sovellettava tätä käytäntöä;

                  28.

                  palauttaa mieliin, että yhteisyritykset ovat julkis- ja yksityissektorin kumppanuuksia ja että näin ollen niissä yhdistyvät julkiset ja yksityiset intressit; katsoo, että näissä olosuhteissa eturistiriidan todennäköisyyttä ei pitäisi sivuuttaa vaan se pitäisi käsitellä asianmukaisesti; pyytääkin yhteisyrityksiä ilmoittamaan vastuuvapauden myöntävälle viranomaiselle varmennusmekanismeista, joita niiden rakenteissa on olemassa ja jotka mahdollistavat eturistiriitojen asianmukaisen hoidon ja estämisen;

                  29.

                  panee merkille, että yhteisyritykset ovat suhteellisen pieniä rakenteita ja että ne ovat keskittyneet maantieteellisesti, lukuun ottamatta yhteisyritystä ITERiä ja fuusioenergian kehittämistä varten; katsoo siksi, että niiden olisi yhdistettävä resurssejaan mahdollisuuksien mukaan;

                  30.

                  pyytää tilintarkastustuomioistuinta antamaan vastuuvapauden myöntävälle viranomaiselle tietoa siitä, mitä jatkotoimia on aiheutunut huomautuksista, joita se teki kunkin yhteisyrityksen osalta niiden varainhoitovuoden 2011 tilinpäätöksiä koskevissa kertomuksissaan;

                  31.

                  pyytää tilintarkastustuomioistuinta toimittamaan kohtuullisessa määräajassa parlamentille erityiskertomuksen lisäarvosta, jota yhteisyritysten perustamisesta on saatu unionin tutkimusta, teknologista kehitystyötä ja demonstrointia koskevien ohjelmien alalla; panee lisäksi merkille, että kyseisessä kertomuksessa olisi esitettävä myös arvio yhteisyritysten tehokkuudesta.

         (1)  EUVL C 368, 16.12.2011, s. 1.

         (2)  EYVL L 248, 16.9.2002, s. 1.

         (3)  EUVL L 30, 4.2.2008, s. 52.

         (4)  EYVL L 357, 31.12.2002, s. 72.